Tere

Vastavalt telefonis räägitule edastan TÜ Viljandi kultuuriakadeemia poolt mõned ettepanekud maakondlikusse arengustrateegiasse ja selle tegevuskavasse. Samuti võtan vastu kutse osaleda vastava strateegia muudatusettepanekute arutelul, teisipäeval kell 9:00.

Arengustrateegia 2035+ dokumendi täiendamiseks:

1. Lk. 12 lauses „Loodustoodete arendamisega tegeleb kompetentsikeskusena Polli Aiandusuuringute keskus Mulgi vallas. Viljandimaal on potentsiaali ka rahvakultuuri (loome-) ettevõtluse (alase) kompetentsikeskuse loomiseks, näiteks Rahvakultuuri Keskuse ja SA Viljandimaa Loomemajanduskeskuse eestvedamisel.“ asendaks asutuse nime „SA Viljandimaa Loomemajanduskeskuse“ TÜ Viljandi kultuuriakadeemiaga. Põhjendus: kultuuriakadeemia fookusvaldkonnad - muusika, etenduskunstid, kultuurharidus ja käsitöö - on pärandkultuurile tuginevad. Meie õppeprotsessi üheks osaks on ettevõtluskompetentside kasvatamine tudengkonna hulgas. Ainsa üksusena Tartu Ülikoolis on kõikide Viljandi kultuuriakadeemia tudengitele kohustuslik **loovettevõtja baaskursus** ja **ettevõtja baaskursuse praktika**.

Alalõigule palun lisada lause – TÜ Viljandi kultuuriakadeemia arendamine Eestis ja rahvusvaheliselt tunnustatud pärimuskultuuri, kunstide ja loomeettevõtluse kompetentsikeskuseks.

Arengustrateegia 2035+ tegevuskavasse on järgmised ettepanekud:

1. Punktist 2.1.1 eemaldada SA Viljandimaa Loomemajanduskeskus, sest asutusel puudub vastav kompetents.
2. Punktist 2.1.3 eemaldada SA Viljandimaa Loomemajanduskeskus, sest asutusel puudub vastav tugivõrgustik.
3. Punktis 2.2.3 asendada SA Viljandimaa Loomemajanduskeskus TÜ Viljandi kultuuriakadeemiaga, sest viimane omab vastavat kompetentsi ja tugivõrgustikku
4. Punkt 1.1.1.2 asendada:
   1. Tegevus – Eestis ja rahvusvaheliselt tunnustatud pärimuskultuuri, kunstide ja loomeettevõtluse kompetentsikeskuse arendamine
   2. Selgitus - Viljandimaal on välja kujunenud pärandkultuuri alane, kunstide ja loomeettevõtluse alane kompetents, mille levitamiseks ja suurendamiseks on vajalik arendada regionaalse kolledžina TÜ Viljandi kultuuriakadeemiat.
   3. Vastutaja/partner - TÜ Viljandi kultuuriakadeemia

Kultuuriakadeemia kirjutatakse teksti siseselt väikese tähega. Läbivalt võiks kasutada järgmist kirjapilti – TÜ Viljandi kultuuriakadeemia.

Lugupidamisega

Reevo Maidla

haldusdirektor

516 7870 │ [reevo.maidla@ut.ee](mailto:reevo.maidla@ut.ee) │ [www.kultuur.ut.ee](http://www.kultuur.ut.ee)

Tartu Ülikooli Viljandi kultuuriakadeemia