**Arenduskeskuse ettepanekud tegevuskavasse 28.09.2020**

**From:** Elmo Puidet <[elmo.puidet@viljandimaa.ee](mailto:elmo.puidet@viljandimaa.ee)>   
**Sent:** Monday, September 28, 2020 12:32 PM  
**To:** Mati Toomsalu <[mati.toomsalu@viljandimaa.ee](mailto:mati.toomsalu@viljandimaa.ee)>  
**Cc:** Olavi Israel <[olavi.israel@viljandimaa.ee](mailto:olavi.israel@viljandimaa.ee)>; Johan Konovalov <[jkkonovalov@gmail.com](mailto:jkkonovalov@gmail.com)>  
**Subject:** FW: Ettepanek arengukava muudatusse, Arenduskeskus

Tere Mati,

Arutlus toimus, saame aru et paljud meie asjad on juba olemas, nii ettevõtluse kui targa inimese teemade all. Ka MTÜ teemad kaetud arengustrateegias.

Kokkuvõtlikult meie poolt praegu sellised mõtted tegevuskava täiendusse (see on minu kokkuvõte nüüd Johani ja Olavi pakutud teemadest):

**Mainekujunduse alla**:

1. Üle maakonna teeäärsete turismikaartide uuendamine.

2. Piirkondlike (Soomaa, Sakalamaa, Võrtsjärv, Mulgimaa, Viljandi linn) ja ülemaakonnalise turismiettevõtjate koostöökoosolekute algatamine (jätkaks jaanuaris alustatud ümarlaua tegemisi)

3. Piirkondlike ja ülemaakonnaliste turismivaldkonna turundussõnumite väljatöötamine.

4. Tehnoloogia-, äri- ja loomeettevõtlusalade ja -keskkonna arendus ja mainekujundus, ühinemine koostööks Kagu-Eesti mainekujundusprogrammiga projekti „Invest in Lõuna-Eesti“ raames.

Usume, et need peaksid lühiperspektiivis saavutatavad olema.

Esimese kolme puhul on peaeesmärk maakonna turismisektori ettevõtete käibe kasv läbi siin pakutavate teenuste tarbimise kasvu. Alaeesmärk 1. ja 3. puhul turismiettevõtete nähtavuse ja leitavuse parandamine. Alaeesmärk 2. puhul turismiteenuste infovõrgustiku loomine.

Neljanda algatuse osas - algusfaasis olev projekt hõlmab tööstus- ja  tehnoloogia alasid ning äri ja loomekeskkondi koondavaid  ettevõtteid ja organisatsioone, eesmärk on ettevõtlusinvesteeringute voo suurendamine maakonda.

Veel mõtted, aga ilmselt on need KOV-ide arenguplaanides:

* Meepealinn,
* Kase elu- ja tööstustuspark „Kase arendus“
* Kungla äri- ja kaugtöökeskus  (Mõisaküla)
* Kolga-Jaani permakultuuri keskus

Homme tuleb Arenduskeskust esindama Olavi,

Hääd,

Elmo